Medlemsbrev til alle Turks medlemmer

Kære medlemmer af TURK. Nu lakker et hårdt økonomisk år mod enden, og inden vi ønsker jer alle en glædelig jul og et godt nytår, er vi desværre nødt til også at iværksætte nogle ændringer, så klubben kan finde økonomisk ro i det nye år. **Varsling om prisstigning**

På Turk er vi desværre også ramt af den inflation der er i Danmark. På nuværende tidspunkt mærker vi især, hvordan de stigende priser presser en i forvejen presset økonomi. Bestyrelsen har siden vi blevet valgt ind, haft økonomien på som et af de helt store emner for, hvordan vi løser den økonomiske udfordring på den bedste og mest skånsomme måde. Desværre er mulighederne i en tid hvor alt stiger begrænset. Vi har af den grund set os nødsaget til at lave en række prisstigninger for at mindske de økonomiske udfordringer der er afledt af de stigende omkostninger på at drive en rideskole.

Prisstigningerne være vil gældende fra 01.01 2023 og gælde på følgende områder:

* Boksleje stiger til 1500 kr. pr mdr.
* Undervisning 45 min stiger med 50 kr. pr mdr.
* Halvpart stiger med 100 kr. pr mdr.

I løbet af 2022 har vi hævet prisen på halm, hø, wrap og 30 minutters undervisning. Derfor er disse områder ikke i spil i denne omgang.

**Ridehuset**

I ridehuset er der nogen punkter som vi gerne vil fremhæve. Der er mange ryttere der hver dag benytter ridehuset, og det giver selvfølgelig noget trængsel, men vi opfordrer alle til at vise hensyn til hinanden, så der er plads til alle.   
Vi opfordrer også til at vi **ALLE** både privatrytter og elevrytter husker at samle hestepærer op, dette skal gøres for at vores bunde holder bedst muligt. Hjælp også hinanden med at huske det.

Vi skal også genopfriske reglen omkring hunde i ridehuset. Hunde skal føres i snor og må **kun** være i ridehuset hvis der gives tilladelse af de andre ryttere der er i ridehuset samtidig.

Fra d. 01.01 2023 kommer der en ændring på ridehuskort. Ønsker man fremover at få rabat på ridehuskort nr. 2, kan dette kun opnås ved køb af årskort. Benytter man månedskort betales fuld pris uanset antal pr kort.

Ligeledes har vi i bestyrelsen valgt at 10 turskort ophører pr 31.12 2022. Dette da vi desværre oplever at folk glemmer at skrive i mappen når de kommer og benytter sig af TURK´s faciliteter.

Modtager man undervisning på TURK skal man have et gyldig ridehuskort. Dette er uanset hvilken underviser man rider ved, dvs. har man ikke et årskort eller månedskort, kan der mobilepayes 50 kr. til klubben pr gang. Dette skal gøres **før** undervisning og kvitteringen skal vises til underviseren.

**Juleafslutning**

Nu nærmer december måned sig med hastige skridt, og som I nok har bemærket, har TURK´s flittige nisser været i fuld gang med at pynte flot op, så næste weekends elevstævne kan afholdes i en god julestemning.

Vi håber at I alle vil møde op og støtte klubben, også selvom I ikke selv skal ride.

Inden længe er der en velfortjent juleferie til vores elevheste. Sidste undervisningsdag inden jul er **tirsdag den 20.12.2022** og første undervisningsdag i det nye år er o**nsdag den 04.01.2023.**

Vi fra bestyrelsen vil gerne benytte lejligheden til at takke alle medlemmer der bidrager og støtter op om vores klub og ønske alle en rigtig glædelig jul og et rigtig godt nytår.

På Vegne af Bestyrelsen